sukhrobnurali/uzbek-legal-corpus huggingface dataset:
2018 — 2021-yillarda Samarqand davlat universiteti faoliyatini yanada takomillashtirish boʻyicha kompleks chora-tadbirlar dasturiga oʻzgartirishlar kiritish toʻgʻrisida
(resolution, 2018-12-18)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi huzuridagi Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umid” jamgʻarmasi faoliyatini tashkil etish toʻgʻrisida” 2018-yil 25-sentabrdagi PF-5545-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2018-yil 24-iyuldagi 571-son qarori bilan tasdiqlangan 2018 ― 2021-yillarda Samarqand davlat universiteti faoliyatini yanada takomillashtirish boʻyicha kompleks chora-tadbirlar dasturiga ilovaga muvofiq oʻzgartirishlar kiritilsin. 2. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov zimmasiga yuklansin. 1. 2-pozitsiyaning “Moliyalashtirish manbai” va “Masʼul ijrochilar” ustunlaridagi “Mutaxassislarni xorijda tayyorlash va vatandoshlar bilan muloqot markazi” soʻzlari “Vazirlar Mahkamasi huzuridagi Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasi” soʻzlari bilan almashtirilsin. 2. 10-pozitsiyaning “Masʼul ijrochilar” ustunidagi “Mutaxassislarni xorijda tayyorlash va vatandoshlar bilan muloqot markazi” soʻzlari “Vazirlar Mahkamasi huzuridagi Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasi” soʻzlari bilan almashtirilsin.
Shanxay hamkorlik tashkilotiga aʼzo davlatlar tomonidan qoʻshma aksilterror oʻquv mashgʻulotlarini tashkil etish va oʻtkazish tartibi toʻgʻrisidagi Bitimni (Dushanbe, 2008-yil 28-avgust) ratifikatsiya qilish haqida
(law, 2018-12-18)

Shanxay hamkorlik tashkilotiga aʼzo davlatlar tomonidan qoʻshma aksilterror oʻquv mashgʻulotlarini tashkil etish va oʻtkazish tartibi toʻgʻrisidagi Bitim (Dushanbe, 2008-yil 28-avgust) ratifikatsiya qilinsin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining 2017-yil 12-dekabrdagi PF-5278-son “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida”gi Farmoni)
(decree, 2022-07-22)

Oʻzbekiston Respublikasi Prezidentining 2017-yil 12-dekabrdagi PF-5278-son “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida”gi Farmoni hamda Oʻzbekiston Respublikasi Prezidentining 2017-yil 12-dekabrdagi PQ-3430-son “Oʻzbekiston Respublikasi Adliya vazirligi huzuridagi Davlat xizmatlari agentligi faoliyatini tashkil etish toʻgʻrisida”gi qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi adliya vaziri R.K. Davletov zimmasiga yuklansin. 1. Vazirlar Mahkamasining 2017-yil 4-oktabrdagi 795-son qarori bilan tasdiqlangan Xizmatchilarning asosiy lavozimlari va ishchilar kasblari klassifikatoriga 2-ilovaning rus tilidagi matnida: a) 6891-band quyidagi tahrirda bayon etilsin: “ 6891. Direktor sentrov gosudarstvennix uslug 1210 U V/O V zavisimosti ot sferi primeneniya znaniy ”; b) “Naimenovaniye doljnostey slujashix” ustunining 2482-1 va 2482-2-bandlaridagi “odno okno” soʻzlari “gosudarstvennix uslug” soʻzlari bilan almashtirilsin. 2. Vazirlar Mahkamasining “Oʻzbekiston Respublikasi Adliya vazirligi huzuridagi Davlat xizmatlari agentligi faoliyatini tashkil etish chora-tadbirlari haqida” 2018-yil 31-yanvardagi 70-son qarorida (Oʻzbekiston Respublikasi QT, 2018-y., 1-son, 26-modda): a) 6-band quyidagi tahrirda bayon etilsin: “6. Oʻzbekiston Respublikasi Moliya vazirligi Agentlikning markaziy apparatiga 3 ta va Agentlikning hududiy boshqarmalariga 252 ta, shu jumladan mobil (sayyor) davlat xizmatlarini koʻrsatish uchun 210 ta avtotransport vositalarini budjetdan tashqari mablagʻlari hisobidan saqlashga limit ajratsin.”; 3. Vazirlar Mahkamasining 2018-yil 10-maydagi 348-son qarori bilan tasdiqlangan Davlat xizmatlari markazlari orqali davlat va xoʻjalik boshqaruvi organlari, mahalliy davlat hokimiyati organlari hamda tijorat banklari tomonidan koʻrsatiladigan barcha turdagi xizmatlardan erkin foydalanishni taʼminlaydigan elektron raqamli imzo kalitining sertifikatini berish boʻyicha davlat xizmatlari koʻrsatishning maʼmuriy reglamentining 5-bandidagi “jismoniy va yuridik shaxslardan eng kam oylik ish haqining 10 foizi” soʻzlari “yuridik shaxslardan va yuridik shaxs tashkil etmagan tadbirkorlik subyektlaridan eng kam oylik ish haqining 10 foizi, jismoniy shaxslardan esa 7 foizi” soʻzlari bilan almashtirilsin.
Filmning ommaviy namoyishini amalga oshirish uchun bir martalik ruxsatnoma berish tartibi toʻgʻrisidagi nizomni tasdiqlash haqida
(resolution, 2022-03-01)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmonini bajarish yuzasidan Vazirlar Mahkamasi qaror qiladi: 2. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirishlar va qoʻshimcha kiritilsin. 3. “Oʻzbekkino” Milliy agentligi manfaatdor vazirliklar va idoralar bilan birgalikda bir oy muddatda ular qabul qilgan normativ-xukukiy hujjatlarni ushbu qarorga muvofiqlashtirsin. 4. Mazkur qarorning bajarilishini nazorat qilish “Oʻzbekkino” Milliy agentligi bosh direktori F.Sh. Zokirov zimmasiga va Oʻzbekiston Respublikasi Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin. 2. Vazirlar Mahkamasining “Respublikada yagona repertuar siyosati yuritilishini taʼminlashga yoʻnaltirilgan respublika kinoprokat tizimini tashkil etish chora-tadbirlari toʻgʻrisida” 2018-yil 6-apreldagi 272-son qarori (Oʻzbekiston Respublikasi QT, 2018-yil 4-son, 8-modda) 1-ilovasida: a) 3-bandning ikkinchi xatboshisi quyidagi tahrirda bayon qilinsin: “kinovideo-tomosha tashkilotlari — filmlarni ommaviy namoyishi uchun kinotexnologik uskunalar bilan jihozlangan bino yoki uning bir qismiga ega boʻlgan tashkilot”; b) 4-band quyidagi tahrirda bayon qilinsin: “4. Oʻzbekiston Respublikasi hududida filmlarni ommaviy namoyish qilish Filmning ommaviy namoyishini amalga oshirish uchun beriladigan bir martalik ruxsatnoma asosida amalga oshiriladi”; v) 20-bandning beshinchi xatboshisi quyidagi tahrirda bayon etilsin: “kinovideo-tomosha tashkilotlaridan muayyan filmni ommaviy namoyish qilish huquqini beruvchi tegishli ruxsatnomani koʻrsatishni talab qilish;”.
Xorijiy davlat hududida vafot etgan shaxsni Oʻzbekiston Respublikasi hududida dafn etishda koʻmaklashish tartibi haqidagi nizomga oʻzgartirishlar kiritish toʻgʻrisida
(resolution, 2018-12-12)

“Oʻzbekiston Respublikasi Davlat xavfsizlik xizmati toʻgʻrisida”gi Qonun va Oʻzbekiston Respublikasi Prezidentining 2017-yil 10-apreldagi PF-5005-son “Ichki ishlar organlarining faoliyati samaradorligini tubdan oshirish, jamoat tartibini, fuqarolar huquqlari, erkinliklari va qonuniy manfaatlarini ishonchli himoya qilishni taʼminlashda ularning masʼuliyatini kuchaytirish chora-tadbirlari toʻgʻrisida”gi Farmoniga asosan Oʻzbekiston Respublikasi Tashqi ishlar vazirligi, Ichki ishlar vazirligi, Sogʻliqni saqlash vazirligi, Adliya vazirligi, Davlat xavfsizlik xizmati, Davlat bojxona qoʻmitasi qaror qiladi: 1. Oʻzbekiston Respublikasi Tashqi ishlar vazirligi, Ichki ishlar vazirligi, Sogʻliqni saqlash vazirligi, Adliya vazirligi, Milliy xavfsizlik xizmati va Davlat bojxona qoʻmitasining 2011-yil 27-sentabrdagi 3, 9, 20, 24, 15914, 01-02/12-18-son qarori (roʻyxat raqami 2269, 2011-yil 27-sentabr) (Oʻzbekiston Respublikasi qonun hujjatlari toʻplami, 2011-y., 39-son, 407-modda) bilan tasdiqlangan Xorijiy davlat hududida vafot etgan shaxsni Oʻzbekiston Respublikasi hududida dafn etishda koʻmaklashish tartibi haqidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 16-bandning ikkinchi xatboshisidagi “Kirish-chiqish va fuqarolikni rasmiylashtirish boshqarmasiga” degan soʻzlar “Migratsiya va fuqarolikni rasmiylashtirish bosh boshqarmasiga” degan soʻzlar bilan almashtirilsin. 2. 43-banddagi “Milliy” degan soʻz “Davlat” degan soʻz bilan almashtirilsin. 3. Mazkur oʻzgartirishlar “Oʻzbekiston havo yoʻllari” milliy aviakompaniyasi, “Oʻzbekiston temir yoʻllari” AJ va Oʻzbekiston avtomobil transporti agentligi bilan kelishilgan.
Eksternat toʻgʻrisidagi nizomga oʻzgartirishlar va qoʻshimcha kiritish haqida
(order, 2023-02-01)

Oʻzbekiston Respublikasi Prezidentining 2018-yil 25-yanvardagi PF-5313-son “Umumiy oʻrta, oʻrta maxsus va kasb-hunar taʼlimi tizimini tubdan takomillashtirish chora-tadbirlari toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2018-yil 3-oktabrdagi 789-son “Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi xalq taʼlimi vazirining 2015-yil 13-apreldagi 9-mh-son buyrugʻi (roʻyxat raqami 2670, 2015-yil 11-may) (Oʻzbekiston Respublikasi qonun hujjatlari toʻplami, 2015-y., 19-son, 236-modda) bilan tasdiqlangan Eksternat toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “Oʻzbekiston Respublikasi Vazirlar Mahkamasining 1998-yil 13-maydagi 203-sonli “Oʻzbekiston Respublikasida umumiy oʻrta taʼlimni tashkil etish toʻgʻrisida”gi qarori” degan soʻzlar “Oʻzbekiston Respublikasi Vazirlar Mahkamasining 2017-yil 15-martdagi 140-son “Umumiy oʻrta taʼlim toʻgʻrisidagi nizomni tasdiqlash haqida”gi qarori” degan soʻzlar bilan almashtirilsin. 2. 5-band quyidagi tahrirda bayon etilsin: “5. Attestatsiyada umumiy oʻrta taʼlim dasturlarini davlat taʼlim standarti asosida 9-sinf doirasida mustaqil oʻzlashtirgan va tegishli yilda 16 yoshga toʻladigan hamda undan katta yoshdagi fuqarolar, umumiy oʻrta taʼlim dasturlarini davlat taʼlim standarti asosida 11-sinf doirasida mustaqil oʻzlashtirgan va tegishli yilda 18 yoshga toʻladigan hamda undan katta yoshdagi fuqarolar qatnashishi mumkin.”. 3. Quyidagi mazmundagi 51-band bilan toʻldirilsin: “51. Umumiy oʻrta maʼlumot toʻgʻrisida shahodatnomaga ega fuqarolar 11-sinf doirasida attestatsiyadan oʻtkaziladi. Ekstern bir vaqtning oʻzida 9-sinf va 11-sinf doirasida attestatsiyadan oʻtkazilmaydi.”. 4. 8-bandning beshinchi xatboshisidan “eksternning yashash joyidagi fuqarolarning oʻzini oʻzi boshqarish organi tomonidan berilgan maʼlumotnoma” degan soʻzlar chiqarib tashlansin. 5. 15-band quyidagi tahrirda bayon etilsin: “15. Ekstern 9 va 11-sinflardagi baholar (oʻzlashtirish) tabeliga asosan attestatsiya oʻtkazilmaydigan fanlardan ijobiy baholangan boʻlsa, ushbu fanlardan attestatsiyadan ozod etiladi.”. 6. 16-band quyidagi tahrirda bayon etilsin: “16. Eksternning 9 va 11-sinflardagi baholar (oʻzlashtirish) tabeli boʻlmasa, 9 va 11-sinfda oʻqitiladigan fanlardan imtihon topshiradi, “Chizmachilik”, “Tasviriy sanʼat”, “Musiqa”, “Texnologiya”, “Jismoniy tarbiya” fanlari bundan mustasno.”.
Advokat stajorining faoliyatini tashkil etish tartibi toʻgʻrisidagi nizomning 13-bandiga oʻzgartirish kiritish haqida
(order, 2024-06-05)

Oʻzbekiston Respublikasining 2018-yil 11-oktabrdagi OʻRQ-497-son “Yuridik yordam va huquqiy xizmatlar koʻrsatish tizimi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuni ijrosini taʼminlash maqsadida buyuraman: 1. Oʻzbekiston Respublikasi adliya vazirining 2009-yil 27-martdagi 79-mh-son buyrugʻi (roʻyxat raqami 1928, 2009-yil 27-mart) (Oʻzbekiston Respublikasi qonun hujjatlari toʻplami, 2009-y., 13-son, 152-modda) bilan tasdiqlangan Advokat stajorining faoliyatini tashkil etish tartibi toʻgʻrisidagi nizom 13-bandining birinchi xatboshisidagi “olti” degan soʻz “uch” degan soʻz bilan almashtirilsin. 2. Mazkur buyruq davlat roʻyxatidan oʻtkazilsin va bu haqda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Huquqiy xizmat koʻrsatishni davlat tomonidan tartibga solish boshqarmasi hamda Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq Oʻzbekiston Respublikasi Advokatlar palatasi bilan kelishilgan. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazir oʻrinbosari A. Tashkulov zimmasiga yuklansin.
Xalqaro shartnomani tasdiqlash toʻgʻrisida
(resolution, 2018-12-12)

1. Mustaqil Davlatlar Hamdoʻstligi ishtirokchi-davlatlar hukumat rahbarlari Kengashining 2018-yil 1-iyunda Dushanbe shahridagi majlisida imzolangan 1994-yil 15-apreldagi Bojxona sohasida hamkorlik va oʻzaro yordam koʻrsatish toʻgʻrisidagi Bitimga oʻzgartirishlar kiritish toʻgʻrisidagi Bayonnoma tasdiqlansin. 2. Oʻzbekiston Respublikasi Davlat bojxona qoʻmitasi yuqorida koʻrsatilgan xalqaro shartnoma amalga oshirilishi uchun masʼul vakolatli organ etib belgilansin. 3. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun zarur boʻlgan davlat ichki tartib-taomillari Oʻzbekiston Respublikasi tomonidan bajarilganligi va uni amalga oshirilishi uchun masʼul boʻlgan vakolatli organ toʻgʻrisidagi tegishli bildirishnomani depozitariyga yuborsin. 4. Oʻzbekiston Respublikasi Vazirlar Mahkamasi hamda tegishli vazirliklar va idoralarning rahbarlari ushbu xalqaro shartnoma kuchga kirganidan keyin Oʻzbekiston Respublikasi majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Davlat bojxona qoʻmitasi raisi M.B. Azimov zimmasiga yuklansin.
Oʻzbekiston Respublikasi Prezidentining “Mamlakatning oziq-ovqat xavfsizligini yanada taʼminlash chora-tadbirlari toʻgʻrisida”gi 2018-yil 16-yanvardagi PF-5303-son Farmoniga oʻzgartirishlar kiritish toʻgʻrisida
(decree, 2018-12-12)

Mamlakatning oziq-ovqat xavfsizligini va tadbirkorlik subyektlari tomonidan raqobatbardosh shakar mahsulotlari ishlab chiqarilishini yanada taʼminlash maqsadida: 1. Oʻzbekiston Respublikasi Prezidentining “Mamlakatning oziq-ovqat xavfsizligini yanada taʼminlash chora-tadbirlari toʻgʻrisida”gi 2018-yil 16-yanvardagi PF-5303-son Farmoniga ilovaga muvofiq oʻzgartirishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov va Oʻzbekiston Respublikasi Prezidenti maslahatchisining birinchi oʻrinbosari B.M. Mavlonov zimmasiga yuklansin. 1. 3-bandning uchinchi xatboshisidagi “2019” raqami “2020” raqami bilan almashtirilsin. 2. Ilovaning 8-pozitsiyasi quyidagi tahrirda bayon etilsin: “ 8. Xushboʻy hid va taʼm beruvchi yoki ranglantiruvchi qoʻshimchalarsiz shakar xomashyosi 1701 12 — 1701 14 ”.
Mikrokredit tashkilotlari tomonidan moliyaviy operatsiyalarni amalga oshirish qoidalariga oʻzgartirish va qoʻshimcha kiritish haqida
(resolution, 2021-08-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Mikrokredit tashkilotlari toʻgʻrisida”gi va 2018-yil 3-oktabrdagi OʻRQ-494-son “Oʻzbekiston Respublikasining ayrim qonun hujjatlariga iqtisodiy munosabatlar va tadbirkorlikni rivojlantirishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2006-yil 7-oktabrdagi 24/3-son qarori (roʻyxat raqami 1642, 2006-yil 23-noyabr) (Oʻzbekiston Respublikasi qonun hujjatlari toʻplami, 2006-y., 46-47-son, 470-modda) bilan tasdiqlangan Mikrokredit tashkilotlari tomonidan moliyaviy operatsiyalarni amalga oshirish qoidalariga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-bandning beshinchi xatboshisi quyidagi tahrirda bayon etilsin: “mikromoliyaviy xizmatlarning miqdori, muddatlari, toʻlovi va toʻliq qiymati.”. 2. 15-band “bank” degan soʻzdan keyin “yoxud sugʻurta tashkilotining” degan soʻzlar bilan toʻldirilsin.
Tijorat banklarida jismoniy shaxslar bilan valyuta ayirboshlash operatsiyalarini amalga oshirish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-09-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Valyutani tartibga solish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2018-yil 28-apreldagi 16/9-son qarori (roʻyxat raqami 3029, 2018-yil 29-iyun) (Oʻzbekiston Respublikasi qonun hujjatlari toʻplami, 2018-y., 26-son, 532-modda) bilan tasdiqlangan Tijorat banklarida jismoniy shaxslar bilan valyuta ayirboshlash operatsiyalarini amalga oshirish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. 34-band “yongʻin xavfsizligi signalizatsiyasi,” degan soʻzlardan keyin “video kuzatuv kameralari (bunda videoyozuv materiallari maxsus arxivda kamida bir oy saqlanadi),” degan soʻzlar bilan toʻldirilsin. 2. 45-band quyidagi mazmundagi ikkinchi xatboshi bilan toʻldirilsin: “09002-son shakldagi maʼlumotnomaning bir nusxasi jismoniy shaxsga beriladi, ikkinchi nusxasi kunlik hujjatlarga tikib qoʻyiladi.”. 3. 55-banddagi “asosiy himoya belgilarga” degan soʻzlar “asosiy belgilarga” degan soʻzlar bilan almashtirilsin. 4. 56-bandning beshinchi xatboshisidagi “asosiy himoya belgilaridan” degan soʻzlar “asosiy belgilaridan” degan soʻzlar bilan almashtirilsin. 5. 64-bandning ikkinchi xatboshisi quyidagi tahrirda bayon etilsin: “Valyuta ayirboshlash operatsiyalarini amalga oshirish uchun qabul qilingan banknota haqiqiy emas deb topilganda ular boʻyicha valyuta ayirboshlash operatsiyalari amalga oshirilmaydi va banknota egasiga qaytarib berilmaydi. Bunday turdagi banknota boʻyicha uch nusxada dalolatnoma tuzilgan holda, bir nusxasi huquqni muhofaza qiluvchi organlarga, ikkinchi nusxasi mijozga beriladi va uchinchi nusxasi kunlik hujjatlarga tikiladi.”. 6. 17-ilova mazkur oʻzgartirish va qoʻshimchalarning ilovasiga muvofiq tahrirda bayon etilsin.
Vazirlar Mahkamasining “Pillachilik sohasi korxonalarining moliyaviy faoliyatini barqarorlashtirish chora-tadbirlari toʻgʻrisida” 2003-yil 9-sentabrdagi 390-son qaroriga oʻzgartirish kiritish haqida
(resolution, 2018-12-11)

Ipak mahsulotlarini, shu jumladan pilla va ipak xom ashyolarini qayta ishlash natijasida olinadigan chiqindilarni ekport qilish tartibini soddalashtirish, shuningdek, mahalliy ipak mahsulotlari eksport hajmini oshirish va diversifikatsiyalash maqsadida Vazirlar Mahkamasi qaror qiladi: 1. Vazirlar Mahkamasining “Pillachilik sohasi korxonalarining moliyaviy faoliyatini barqarorlashtirish chora-tadbirlari toʻgʻrisida” 2003-yil 9-sentabrdagi 390-son qarori 3-bandining ikkinchi xatboshi (Oʻzbekiston Respublikasi QT, 2003-y., 9-son, 82-modda) quyidagi tahrirda bayon qilinsin: “istisno tariqasida, “Oʻzbekipaksanoat” uyushmasi tarkibiga kiruvchi tashkilotlarga ipak ipining boʻsh qoldiqlarini, shuningdek ishlab chiqarilayotgan quruq pillaning 50 foizgachasini, shu jumladan, ipak chiqindilari (titishga yaroqsiz pilla, ipak ipi chiqitlari va titilgan xom ashyo)ni jahon darajasiga muvofiq boʻlgan narxlarda eksportga, shu jumladan, tovar-xom ashyo birjalari orqali erkin almashtiriladigan valyutaga va milliy valyutaga sotishga ruxsat berilsin”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Otajonov, Oʻzbekiston Respublikasi Tashqi savdo vaziri J.A. Xodjayev va “Oʻzbekipaksanoat” uyushmasi raisi B.Q. Sharipov zimmasiga yuklansin.
Vazirlar Mahkamasining 2018-yil 30-martdagi 249-son qarori bilan tasdiqlangan Narxlari (tariflari) davlat tomonidan tartibga solinadigan ijtimoiy ahamiyatli tovarlar (xizmatlar) va ularning strategik turlari roʻyxatiga qoʻshimchalar kiritish toʻgʻrisida
(resolution, 2024-04-04)

Oʻzbekiston Respublikasi hududida darslik va oʻquv-metodik majmualarni nashr etish hamda ularni umumtaʼlim maktablarigacha yetkazib berishni tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2018-yil 30-martdagi 249-son qarori bilan tasdiqlangan Narxlari (tariflari) davlat tomonidan tartibga solinadigan ijtimoiy ahamiyatli tovarlar (xizmatlar) va ularning strategik turlari roʻyxatiga ilovaga muvofiq qoʻshimchalar kiritilsin. 2. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda Oʻzbekiston Respublikasi Xalq taʼlimi vazirligi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov va Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi raisining birinchi oʻrinbosari N.Sh. Sharipov zimmasiga yuklansin. Quyidagi mazmundagi 22 va 23-bandlar qoʻshilsin: “22. Umumiy oʻrta taʼlim muassasalariga tegishli umumtaʼlim fanlari boʻyicha darslik va oʻquv-metodik majmualarni nashr etish xizmatlari (Xalq taʼlimi vazirligining maxsus tasdiqlanadigan roʻyxati boʻyicha). 23. Oʻzbekiston Respublikasi Xalq taʼlimi vazirligining “Oʻquv taʼlim-taʼminot” davlat unitar korxonasi tomonidan koʻrsatiladigan xizmatlar.”.